Β΄ ΓΥΜΝΑΣΙΟΥ Μεσαιωνική και Νεότερη Ιστορία

**Ο Ιουστινιανός και το έργο του. Η πολιτική του Ιουστινιανού**

**Πάνω σε ποια αρχή στηριζόταν το πολιτικό πρόγραμμα του Ιουστινιανού;**

Το πολιτικό πρόγραμμα του Ιουστινιανού ήταν ένα κράτος, μια εκκλησία, μια νομοθεσία.

**β. Εσωτερική πολιτική**

**Ποια εσωτερικά προβλήματα είχε να αντιμετωπίσει ο Ιουστινιανός και πώς αντιμετωπίζει το καθένα ξεχωριστά;**

-Στάση του Νίκα ( 532 ): οι δήμοι του Ιπποδρόμου Πρασίνων και Βενετών που έμοιαζαν με αθλητικά σωματεία, αλλά είχαν και πολιτική ισχύ εξεγέρθηκαν. Ο Ιουστινιανό τους αντιμετώπισε με επιτυχία περιορίζοντας τη δύναμή τους και ενισχύοντας παράλληλα την αυτοκρατορική εξουσία.  
-Μειώνει τη δύναμη των μεγάλων γαιοκτημόνων των επαρχιών, επιβάλλοντας αυστηρούς νόμους και προσπαθεί να προστατεύσει τους ελεύθερους αγρότες οι οποίοι ήταν χρήσιμοι γιατί πλήρωναν φόρο.

**Ποια τα μέτρα του Ιουστινιανού όσον αφορά τη θρησκεία;**

* Προσπαθεί να επιβάλει την Ορθοδοξία σε όλη την έκταση της αυτοκρατορίας και για αυτό καταδιώκει τους οπαδούς των αιρέσεων και της αρχαίας θρησκείας
* αναστέλλει τη λειτουργία της Νεοπλατωνικής Ακαδημίας στην Αθήνα.
* Επίσης φροντίζει να διαδοθεί ο Χριστιανισμός στους λαούς του Καυκάσου και της Ανατολικής Αφρικής.

**Γιατί ο Ιουστινιανός αναθεώρησε και κωδικοποίησε το ισχύον ρωμαϊκό Δίκαιο;**

Κατά τους πρωτοχριστιανικούς αιώνες η απόδοση της δικαιοσύνης ήταν μια εξαιρετικά δύσκολη υπόθεση εξαιτίας του χάους που επικρατούσε στη ρωμαϊκή νομοθεσία. Ο μεγάλος αριθμός των νέων διατάξεων, οι αντιφατικές ερμηνείες των νόμων και το γεγονός ότι πολλά από τα έργα κλασικών νομομαθών ήταν πλέον δυσεύρετα είχαν ως αποτέλεσμα μα μην μπορεί να βρει κανείς άκρη στο ρωμαϊκό Δίκαιο, ούτε οι πιο ειδικοί νομομαθείς. Αυτή η κατάσταση παγίδευε τη διοίκηση, ταλαιπωρούσε δικαστές και δικηγόρους.

Για να απαλλάξει, λοιπόν, το ισχύον ρωμαϊκό Δίκαιο από τις ασάφειες, τις αντιφάσεις, τις

επικαλύψεις και τη σύγχυση και για να το καταστήσει προσιτό στους χρήστες, ώστε να μπορούν αυτοί να το αξιοποιήσουν πρακτικά, το κωδικοποίησε. Αλλά δεν περιορίστηκε μόνο στην οργάνωση της υπάρχουσας νομοθεσίας· την αναθεώρησε κιόλας εμπλουτίζοντας την και με νέες διατάξεις, προκειμένου αυτή να υπηρετεί τις νέες ανάγκες που δημιουργούσαν οι καινούριες συνθήκες.

**Ποιο το νομοθετικό έργο του Ιουστινιανού;**

-κωδικοποίησε το Ρωμαϊκό δίκαιο  
-εξέδωσε τον Ιουστινιάνειο κώδικα ( περιείχε νόμους πριν από τον Ιουστινιανό – χωρίζεται σε 10 τόμους )  
-εξέδωσε τον Πανδέκτη ( βιβλίο που περιλάμβανε τις γνώμες Ρωμαίων νομικών )  
-εξέδωσε τις Εισηγήσεις ( εγχειρίδιο για τους αρχάριους σπουδαστές της Νομικής ).  
-Εξέδωσε τις Νεαρές ( βιβλίο με νέους νόμους που εκδόθηκαν μετά το 534 και γράφτηκαν οι περισσότερες στα ελληνικά )

🡺Σημαντική η συμβολή του νομοθετικού έργου του Ιουστινιανού καθώς το Ιουστινιάνειο Δίκαιο αποτέλεσε τη βάση του Δικαίου της Νεότερης Ευρώπης.

**Εξωτερική πολιτική**

**Που απέβλεπε η εξωτερική πολιτική του Ιουστινιανού. Περιγράψτε την.**

Η εξωτερική πολιτική του Ιουστινιανού απέβλεπε στην αποκατάσταση της Ρωμαϊκής Οικουμένης, δηλαδή στην ανόρθωση της ρωμαϊκής εξουσίας στη Δύση.

**Δύση:** Το Βανδαλικό βασίλειο της βόρειας Αφρικής καταλύθηκε εύκολα.

 Το Οστρογοτθικό βασίλειο της Ιταλίας έπεσε μετά από σκληρούς αγώνες.

 Από το Βησιγοτθικό βασίλειο στην Ισπανία κατακτήθηκαν μερικές παραθαλάσσιες περιοχές στη γραμμή του Δούναβη και της Χερσονήσου του Αίμου..

**Ανατολή:** Ο Πέρσης βασιλιάς Χοσρόης Α' κατέλαβε πολλές περιοχές.Το 562 μ.Χ. υπογράφηκε

συνθήκη ειρήνης Βυζαντίου-Περσίας.

**Βορράς:** Χτίστηκαν φρούρια για να αναχαιτιστούν οι εισβολές των Σλάβων.

• Δόθηκαν πολλά χρήματα για την εξαγορά της ειρήνης, αλλά δεν μπόρεσε να αναχαιτίσει τις εισβολές των Σλάβων και άλλων λαών στις ευρωπαϊκές επαρχίες

**Συνέπειες --- Εκτίμηση εξωτερικής πολιτικής Ιουστινιανού:** Ήταν σύμφωνη με τη ρωμαϊκή παράδοση αλλά ξεπερνούσε τις οικονομικές δυνατότητες του κράτους.   
 Οι ευρωπαϊκές επαρχίες απογυμνώθηκαν από στρατεύματα, που πήγαν στη Δύση και στην

Ανατολή.

 Το δημόσιο ταμείο άδειασε.

 Εξασθένησε η διεθνής θέση του Βυζαντίου.

 Οι διάδοχοι του Ιουστινιανού δε θα διατηρούσαν την εδαφική του ακεραιότητα.

**δ. Κτίσματα και Αγία Σοφιά**



**Ποιο το οικοδομικό πρόγραμμα του Ιουστινιανού;**

Κατασκευάστηκε μεγάλος αριθμός έργων που ήταν χρήσιμα στην άμυνα ( φρούριακαι τείχη, τη θρησκεία ( ναοί ), την υποδομή και την κοινή ωφέλεια ( δρόμοι,γέφυρες, υδραγωγεία, αποθήκες σιτηρών ).



**Ποιο θεωρείται το λαμπρότερο κτίσμα της βυζαντινής τέχνης και τιγνωρίζετε για αυτό;**

**Αγία Σοφία**

Ρυθμός: Βασιλική μετά τρούλου (συνδυασμός των μακρόστενων ρωμαϊκών κτιρίων, των βασιλικών,με τα περίκεντρα -κυκλικά- κτίρια).

Αρχιτέκτονες:Ανθέμιος - Ισίδωρος. Έφτιαξαν τα σχέδια και επέβλεπαν τις εργασίες.

Τρούλος:Δόθηκε έμφαση στον καθ' ύψος άξονα του ναού.

Φωτισμός:Στις γωνίες του κεντρικού τετραγώνου υπάρχουν 4 ογκώδεις πεσσοί (κολόνες), οι οποίοι συνδέονται με τόξα, που σχηματίζουν ημισφαιρικά τρίγωνα και δημιουργούν ένα στεφάνι, στο οποίο στηρίζεται ο τρούλος.

Πολύ φως μπαίνει από τα παράθυρα του τρούλου και φωτίζει το εσωτερικό του ναού.

**Σημασία:**Υμνήθηκε για το κάλλος και το μέγεθάς της.

• Η μόνη διασωθείσα από τους 32 ναούς του Ιουστινιανού.

• Έγινε σύμβολο και πηγή έμπνευσης για το νεότερο Ελληνισμό.